છેવટે મોડે મોડે એક વ્યક્તિને દયા આવતાં તેણે રિવ્યાની સહિત તેનાં કાકા-કાકીને હોસ્પિટલે ખસેડયા. રિવ્યાની બેહોશ હતી, તેને તથા તેના કાકા-કાકીને ગોંદિયા હોસ્પિટલમાં દાખલ કરવામાં આવ્યા. ડોક્ટરે રિવ્યાનીને નાગપુરની મોટી હોસ્પિટલમાં રિફર કરી. તા. ૧૯ એપ્રિલની રાત્રે ૨-૩૦ વાગે રિવ્યાનીને નાગપુરની હોસ્પિટલમાં દાખલ કરવામાં આવી. અહીં રિવ્યાનીને જ્યાં જ્યાં વાગ્યું હતું તેની પર શસ્ત્રક્રિયાઓ કરવામાં આવી. પરંતુ તેની નાડી ધીમી પડતી ગઇ. તે બ્રેનડેડ થઇ ગઇ. ડોક્ટરોએ તેને તપાસી પરંતુ તેને ફરીથી જીવિત કરવાનું અશક્ય હતું.